Konkurentsiamet Kuupäev digiallkirjas nr 2025/4-7/464

Lp Külli Haab

Lp Kertu Saul

**Taotlus partnerlepingu muudatuseks**

Keskkonnainvesteeringute Keskus (*KIK*) teeb ettepaneku muuta innovatsiooniprojekti „DigiVesi: digitööriistad ühisveevärgi ja -kanalisatsiooni arengu juhtimiseks“ (edaspidi *„DigiVesi“*) partnerluslepingut, lisades sinna ühe osapoolena Konkurentsiameti. Projekti üldine juhtimine ja koordineerimine jääb endiselt KIKi vastutada.

**Muudatuse sisu:**

Lisada Konkurentsiamet partnerluslepingusse ametliku partnerina, kelle töökulud kaetakse projekti eelarvest. Konkurentsiameti ülesanded on täpsustatud käesoleva taotluse lisas 1.

**Muudatuse põhjendus:**

Konkurentsiameti kaasamine ametliku partnerina on vajalik, et tagada projekti edukas elluviimine ning vastavus konkurentsiõiguse nõuetele. Konkurentsiametil on pädevus ja kogemus mis võimaldab tõsta projekti kvaliteeti ning tagada õiguspärasus. Nende osalemine aitab ennetada võimalikke konkurentsiriske ning toetab projekti eesmärkide saavutamist.

Konkurentsiameti roll vastavalt veereformi tegevuskavale on suurenenud märkimisväärselt võrreldes taotluse esitamise ajaga. Projekti „DigiVesi“ raames töötatakse välja targad digitööriistad, mis toetavad Konkurentsiameti poolt väljatöötatavat veeteenuse regulatsiooni. Selle regulatsiooni osaks on nõuded vee-ettevõtjapõhiste majanduskavade esitamisel ning nende riiklik analüüs ja kontrollimehhanism. Samuti hõlmab regulatsioon vee-ettevõtjate vara haldust ning veeteenuse majandamise ja kvaliteedinõuete tulemusnäitajate avalikku võrdlusanalüüsi, mille koordineerimine ja haldamine saab olema Konkurentsiameti ülesanne.

Algselt oli planeeritud Konkurentsiameti kaasamine küll partnerina, kuid ainult nõuandvas rollis, kuid sedavõrd suure innovatiivse uuenduse väljatöötamisel peab Konkurentsiamet panustama projekti täiendava inimressursi kaudu, tagades vajaliku kompetentsi ja osaluse projekti sisulises arendamises. Üksnes nii saame olla kindlad, et projekti eesmärgid saavutatakse selliselt, et tulemus oleks eesmärgipäraselt rakendatav igapäeva praktikasse ja suudetaks hallata keerukat uut veeturu regulatsiooni. Kui Konkurentsiamet muutub projekti „DigiVesi“ abil efektiivseks uue süsteemi haldurina, siis töötab efektiivselt ka vee-ettevõtete poolt esitatavate majanduskavade analüüsiprotsess ja veeteenuse hinnastamine ning rahastamine koos kõigi stiimulitega, mida veeteenuse uus regulatsioon ettevõtjatele on valmis pakkuma.

Muudatuse elluviimiseks vajaminevad vahendid kaetakse olemasoleva projekti eelarve sees, täiendavat rahastust ei taotleta. Täpsustatud eelarve ja Konkurentsiameti ülesannete kirjeldus on lisatud käesolevale taotlusele lisadena.

Palume muudatuse heakskiitmist ning partnerluslepingu vastavat täiendamist.

**Lisad:**

Lisa 1: Konkurentsiameti ülesannete kirjeldus DigiVesi projekti raames

Lisa 2: Täpsustatud eelarve

Lisa 3: Täiendatud ideekavand

Lugupidamisega

|  |
| --- |
| (allkirjastatud digitaalselt)  |
| Andrus Treier |
| juhataja |